Kelsey's bookshelf: chicklit, adult-teenaudience (showing
More books shelved as 'chicklit,adult-teenaudience' » Persoonskaart Elisabeth Beer. Verwant met Walborg Steenes Martens Mulder Meijer Holtkamp Walburg | stamboomdatabase @pondes.nl
Persoonskaart Elisabeth Beer
Geboorte 24-02-1827 Ekamp gem. Midwolda, Elisabeth Beer Kind:Elisabeth Beer Geslacht:Vrouw Geboorteplaats:Ekamp gem. MidwoldaGeboortedatum: ... Amy-Leigh-saak: Hofsaal stampvol vir verskyning | Maroela Media
Amy-Leigh se ouers, Wynand en Angeline de Jager, kom by die hof aan. Foto: Mia Slabbert
Die drie mense wat beskuldig word van die ontvoering van die sesjarige Amy-Leigh de Jager sal na verwagting binnekort vir die eerste keer in die landdroshof in Vanderbijlpark verskyn.
Inwoners, belangstellendes en vriende en familielede van die betrokkenes het die hofsaal vroegoggend al stampvol gesit.
Die saak is tydelik uitgestel, onder meer sodat die landdros aansoeke dat die verrigtinge en die beskuldigdes in die hof afgeneem mag word, kan oorweeg.
Amy-Leigh is presies ŉ week gelede voor die Laerskool Kollegepark, waar sy ŉ graad R-leerder is, uit haar ma se arms gegryp. Vier mans in ŉ Toyota Fortuner het omstreeks 08:00 met haar weggejaag.
Die ontvoering het gelei tot ŉ reusesoektog na haar – asook onophoudelike bespiegelings oor wie vir die dramatiese ontvoering verantwoordelik is. Amy-Leigh is die volgende oggend ongedeerd gevind.
Die hofsaal was teen vroegoggend reeds stampvol. Foto: Mia Slabbert
Brig. Vishnu Naidoo, nasionale polisiewoordvoerder, het gesê twee vroue, 27 en 40 jaar oud, en ŉ 50-jarige man is Woensdagaand by hul huise in Vanderbijlpark in hegtenis geneem in verband met die ontvoering.
Die Laerskool Kollegepark het bevestig een van die beskuldigdes is ŉ onderwyseres by die skool. Die skool se beheerliggaam het gesê hy sal ná die hofverskyning ŉ verklaring daaroor uitreik en wou nie verder kommentaar lewer nie.
Die LUR vir onderwys, Panyaza Lesufi, het verlede week ook sy teleurstelling uitgespreek dat ŉ onderwyser na bewering betrokke was by die voorval.
“Ons veroordeel enige wangedrag van onderwysers wat ons opvoedingsinstansies probeer ondermyn,” het hy gesê.
Lesufi het die laerskool vroeër besoek en sal na verwagting ook Maandagoggend se hofverrigtinge bywoon.
Die saak is tydelik uitgestel? Hier gaan ons alweer! Nog ‘n saak wat uitgerek gaan word. Neem hulle af sodat almal kan sien wie verantwoordelik is. Hou op om die misdadigers te beskerm. Hulle het meer regte as die slagoffers!
Hoop daars bewyse vir daai aantygings Mans……. Naam skending is n oortreding
Maak asb van dié SAAK ‘n toets saak – nooit ooit moet iemand eers dink dat hulle met die klas snert kan loskom nie !
Mense asb dink voordat die kommentaar sommer net vloei. Daar is 3 skuldiges en ja 1 is n onderwyseres wat skokkend is, maar dink aan die seer wat haar ouers op die oomblik deurgaan. Dis nie dieselfde as Amy en haar ouers nie, maar dis nogsteeds n ouer wat moet toekyk hoe sy dogter haar lewe weggesmyt het. Almal voel kwaad oor wat gebeur het, maar tel net julle woorde asb.